Aktionen fandt sted fredag aften i den lille landsby Stenild ved Hobro. Politiet slog til mod en adresse i byen, og vidner har forklaret til TV2/NORD, at politifolk i løbet af halvandet time læssede store brune pakker, dunke med kemikalier, planter og lamper ind i en kasse bil. Nordjyllands Politi vil kun bekræfte, at der har været en razzia i Stenild fredag aften. Politiet har mørkelagt efterforskningen totalt, og en beboer i byen har forklaret, at politiet har bedt dem om ikke at sige noget om razziaen fredag aften.

Referat:
Nordjyllands politi har ved en stor razzia slået til mod et hus i Stenild, hvor der angiveligt har været et stort narkotika-laboratorium.